Lav et referat af nedenstående tekst:

Tekst:
Der skal vækst ud i alle krogene af Danmark. Regeringen præsenterede mandag klokken 12 sin vækstplan for nationen. Som led i arbejdet med at skabe vækst i Danmark, vil regeringen derfor styrke mulighederne for investeringer i landbruget. Det skal blandt andet gøres ved at give den statslig investeringsfond, Vækstfonden, mulighed for at påtage sig en større del af risikoen ved finansiering til landbrug, hedder det i planen. Hos landbrugsorganisation LandboNord er man meget tilfredse med regeringens planer. - Det er altid glædeligt, når der er nogen, der vil vores erhverv det godt. Der er behov for at landbrugene kan låne penge gennem Vækstfonden, så man kan skabe udvikling ude i landdistrikterne, siger Niels Vestergaard Salling, formand for LandboNord. Landbruget har de sidste år haft det ekstra svært på grund af den politiske krise mellem Vesten og Rusland, der har fået stoppet for eksport til Rusland. Derfor bliver vækstplanens initiativer vel modtaget hos LandboNord.

Referat:
Regeringens nye vækstplan betyder nu, at landbruget kan se frem til bedre lånemuligheder. Hos landbrugsorganisation LandboNord er man meget tilfreds.